**Gazdasági összefoglaló, közbeszerzési összesítő (2018.03.05.-2018.03.11.)**

**Több mint 2,3 millió euróból épített autógáz (LPG)-terminált a Mol Románia a Bihar megyei Mezőtelegden (Tileagd).** Az új, több mint tízezer négyzetméteres területen elhelyezkedő terminálhoz négy LPG-tartály tartozik, amelyek összesen 600 köbméter tárolókapacitással rendelkeznek. A 30 kilotonnás éves kapacitásra tervezett berendezés teljesen automatizált, számítógéppel vezérelt töltő rendszerrel van felszerelve, és megfelel valamennyi munkavédelmi és környezetvédelmi előírásnak. Az LPG-terminál a Mol már meglévő mezőtelegdi telephelyét egészíti ki, amely a Mol Románia töltőállomás-hálózatának mintegy felét, valamint a társaság nagykereskedelmi partnereit látja el üzemanyaggal. A munkálatok 2017 októberében fejeződtek be, ezt követően zajlott a rendszer ellenőrzése, és idén január 22-én kezdték el az autógáz értékesítését. Alföldi Attila, a telep vezetője elmondta: az új terminál létesítését egy új jogszabály tette szükségessé, mely előírta, hogy az üzemanyagokat rögzített tartályokba kell lefejteni, nem lehet tartályvagonokból értékesíteni. Az új terminállal négy új munkahelyet teremtettek.

<http://www.erdely.ma/autogaz-terminalt-epitett-a-mol-romania-a-bihar-megyei-mezotelegden/>

<http://www.erdon.ro/unnepelyes-terminal-avatas-mezotelegden/3789211>

**Március végétől indulnak a Tarom, román állami tulajdonban velő légitársaság, Kolozsvár-Temesvár járatai.**A heti háromszor oda-vissza közlekedő járat március 25-től üzemel minden hétfőn, szerdán és pénteken. A vállalat közleménye szerint nyári időszakra indított járatok októberig biztosan közlekedni fognak annak érdekében, hogy hozzájáruljanak a két megye közötti turizmushoz és az üzleti környezet fejlődéséhez.

<http://penzcsinalok.transindex.ro/hir/20180309-marcius-vegetol-indulnak-a-tarom-kolozsvar-temesvar-jaratai>

**Köllő Gábor, a műszaki tudományok doktora, a kolozsvári Műszaki Egyetem oktatója, az Erdélyi Magyar Műszaki Tudományos Társaság elnöke szerint a Kolozsvár-Budapest gyorsvasút romániai szakaszának megépítése valószínűleg 1 milliárd eurónál is többe kerülne.** A vasútépítési szakember elmondása szerint egy gyorsvasút esetében csak a felépítmény, amibe a zúzott kőágyazat, a keresztalj és a sínek tartoznak, 1,2 millió euróba kerül kilométerenként. A hidak, az alagutak és a biztonsági berendezések megduplázzák, esetleg akár megháromszorozzák a költségeket. A szerelvények beszerzése szintén jelentős pénzügyi tétel. Mint ismeretes Romániában a vasutak építése, modernizálása közel ugyanolyan lassan történik, mint az autópályáké. A IV. Páneurópai Vasúti Folyosó romániai szakaszán, a határ és Segesvár között már évekkel ezelőtt be kellett volna fejezni a felújítást, ám a munkálatok még mindig folynak, így a szakember szerint a gyorsvasút terve is egyelőre nem több, mint képzelgés.

<http://www.maszol.ro/index.php/gazdasag/93312-szep-de-meregdraga-alom-a-kolozsvar-budapest-gyorsvasut>

**A konzuli kerületre vonatkozó közbeszerzési összesítő** **(forrás** [**www.e-licitatie.ro**](http://www.e-licitatie.ro)**)**

|  |  |  |  |  |
| --- | --- | --- | --- | --- |
| **Ágazat** | **A közbeszerzési felhívás tárgya** | **A pályázat benyújtásának határideje** | **A közbeszerzés értéke (EUR)\*** | **A közbeszerzési felhívást közzétevő neve és elérhetősége** |
| **BÚTOR** | **köztéri bútorok közbeszerzése** | **Kolozsvári játszóterekre és parkokba padok beszerzése** (Kolozs megye) | 2018.04.10. | 217.814,85 | **Municipiul Cluj-Napoca**, Cím:strada Motilor, nr. 3, Cluj-Napoca, Cod postal: 400001, Romania, Tel. +40 264596030, Email: achizitiipublice@primariaclujnapoca.ro, Fax: +40 264431575, www.primariaclujnapoca.ro, Kapcsolattartó személyek: Viorel Plesa, Vasile Moldovan |
| **EGÉSZSÉGÜGY** | **egészségügyi szolgáltatások közbeszerzése** | **Orvosi vizsgálatok kiszervezése** (Kolozs megye) | 2018.04.16. | 4.415.261,40 | **Institutul Oncologic Prof. Dr. I. Chiricuta Cluj-Napoca**, Cím: Str. Republicii nr. 34-36, Cluj-Napoca, Cod postal: 400015, Romania, Tel. +40 264590056, Email: achizitii@iocn.ro, dannyella\_pop@yahoo.com, Fax: +40 264590056, www.iocn.ro, Kapcsolattartó személy: Marcela Muresan |
|  | **gyógyszerek közbeszerzése** | **Gyógyszerek beszerzése** (Kolozs megye) | 2018.04.11. | 16.547.969,88 | **SPITALUL CLINIC JUDETEAN DE URGENTA CLUJ**, Cím: str. Clinicilor nr. 3-5, Cluj-Napoca, Cod postal: 400006, Romania, Tel. +40 264592771/1559, Email: achizitiiscjucj@yahoo.com, Fax: +40 264595271, Kapcsolattartó személy: Paul Risnita |
| **ÉPÍTKEZÉSEK** | **építkezések és javítások közbeszerzése** | **Ivóvíz- és szennyvízhálózat korszerűsítése és kibővítése Nagyváradon** (Bihar megye) | 2018.04.12. | 6.233.905,02 | **COMPANIA DE APA ORADEA S.A.**, Cím: str. Duiliu Zamfirescu nr. 3, Oradea, Cod postal: 410202, Romania, Tel. +40 259436934, Email: apaoradea@apaoradea.ro, achizitii@apaoradea.ro, Fax: +40 259432576, www.apaoradea.ro, Kapcsolattartó személy: Vivianne Sava |
| **SZOLGÁLTATÁSOK** | **egyéb közbeszerzések** | **Gyógyászati berendezések javítása és karbantartása** (Arad megye) | 2018.04.12. | 125.286,22 | **Spital Clinic Judetean de Urgenta Arad**, Cím: str. Andrenyi Karoly, nr. 2-4, Arad, Cod postal: 310031, Romania, Tel. +40 257211233, Email: scjuarad.bap@gmail.com, Fax: +40 257211233, www.scjarad.ro, Kapcsolattartó személy: Diana Lavinia Lina |
| **TAKARÍTÁS, KÖZTISZTASÁG, KÁRTEVŐK ELLENI VÉDEKEZÉS** | **takarítási szolgáltatások, tisztító- és testápoló termékek** | **Fertőtlenítő szerek beszerzése** (Kolozs megye) | 2018.04.11. | 1.961.830,96 | **SPITALUL CLINIC JUDETEAN DE URGENTA CLUJ**, Cím: str. Clinicilor nr. 3-5, Cluj-Napoca, Cod postal: 400006, Romania, Tel. +40 264592771/1559, Email: achizitiiscjucj@yahoo.com, Fax: +40 264595271, Kapcsolattartó személy: Paul Risnita |
| **\*A Román Nemzeti Bank 2017. évi EUR/RON középárfolyama alapján 1 EUR = 4,5681 RON** |